
פרוטוקול מס' 3
מישיבה משותפת של ועדת החינוך והתרבות וועדת הכספים 
שהתקיימה ביום שני, א' באב התשס"ד - 19 ביולי 2004 - בשעה 10:30


סדר היום:		1.   הצעת חוק הזנה במוסדות חינוך, התשס"ד-2003 (פ/1493)
		2.   הצעת חוק ארוחה יומית לתלמיד, התשס"ד-2004 (פ/1937) - 
		רוויזיה על ההצבעה שהתקיימה ביום שלישי, י"ז בתמוז התשס"ד (13.7.04)



נכחו:

חברי הוועדה:
אברהם הירשזון - היו"ר
רוחמה אברהם
חיים אורון
אלי אפללו
רוני בריזון
מוחמד ברכה
משה גפני
יצחק הרצוג
מג'לי והבה
משולם נהרי
גילה פינקלשטיין
יאיר פרץ
יולי תמיר

מ"מ
			בנימין אלון
רשף חן


יועצת כלכלית:	סמדר אלחנני


ייעוץ משפטי:	שגית אפיק
			    לינס וקנין	- מתמחה


מנהל הוועדה:	טמיר כהן


כותבת הפרוטוקול:	הדס דויטש	


1.   הצעת חוק הזנה במוסדות חינוך, התשס"ד-2003 (פ/1493)
2.   הצעת חוק ארוחה יומית לתלמיד, התשס"ד-2004 (פ/1937) -
רוויזיה על ההצבעה שהתקיימה ביום שלישי, י"ז בתמוז התשס"ד (13.7.04)


היו"ר אברהם הירשזון:

	בוקר טוב, חברות וחברי הכנסת, אורחות ואורחים נכבדים, אני מבקש לפתוח את הישיבה של הוועדה המשותפת לכספים וחינוך. אני מבקש לדעת אם כל הנוכחים פה הם חברי הוועדה המשותפת.

רשף חן:

	 אני מחליף את אילן שלגי.

מוחמד ברכה:

	 אני לא יודע אם אני חבר.

טמיר כהן:

	מוחמד ברכה חבר הוועדה. 

בנימין אלון:

	 אני מחליף את נודלמן.

היו"ר אברהם הירשזון:

	כולם פה.

	 היה דיון בוועדת הכספים בישיבה הקודמת בנושא חוק ההזנה – בוועדה המשותפת – והגישו רוויזיה. חבר הכנסת נהרי הגיש את הרוויזיה, והיום אנחנו מצביעים על הרוויזיה.

משה גפני:

	 רוויזיה על מה שהתקבל או שלא התקבל?

היו"ר אברהם הירשזון:

	 על מה שהתקבל ולא התקבל. מי שבעד, הוא בעד הרוויזיה. מי שנגד, הוא נגד הרוויזיה.

משה גפני:

	אני מבקש לעשות הפרדה. אני אמרתי גם בישיבה הקודמת כשלא היית, אדוני היושב ראש, אני תומך בשני החוקים. לכן אני מבקש שהצעת החוק של רוחמה אברהם תישאר, לכן אני מתנגד לרוויזיה. אני רוצה שהצעת החוק של יולי תמיר תעלה, לכן אני בעד הרוויזיה.

היו"ר אברהם הירשזון:

	 אני לא מקיים דיון. 


משה גפני:

	 אני מבקש להפריד.

היו"ר אברהם הירשזון:

	אני מבקש לדעת על מה היתה הרוויזיה.

טמיר כהן:

	על שני החוקים.

משה גפני:

	 היתה הצבעה אחת על החוק של רוחמה אברהם, תמכתי בה, וזה אני מבקש לדחות את הרוויזיה. היתה הצבעה על החוק של יולי תמיר, שזאת הצבעה אחרת, היא נפלה, ועל זה יש רוויזיה, לכן פה אני בעד הרוויזיה. 

רוני בריזון:

	 אם תתקבל הרוויזיה, תוצבענה ההצעות מחדש. אבל רוויזיה יש רק אחת, לא שתיים. 

היו"ר אברהם הירשזון:

	גברתי היועצת המשפטית, בישיבה הקודמת שאני לא הייתי בה הגיש חבר הכנסת – בנושא חוק ההזנה – נהרי רוויזיה. גפני, תנמק את נימוקיך, בבקשה, אדוני.

משה גפני:

	 יש שתי הצעות חוק שהיו על סדר היום של הוועדה המשותפת – אחת הצעת חוק של חברת הכנסת רוחמה אברהם ואחת של יולי תמיר ואחרים. היו הצבעות נפרדות כמו שצריך להיות, אבל מכיוון שהוועדה לא הגיעה להסכמה לאחד את שני החוקים, כפי שאני חשבתי, היו שתי הצבעות; אחת הצבעה על הצעת החוק של רוחמה אברהם, ההצעה התקבלה. השנייה היתה הצבעה על ההצעה של יולי תמיר, והחוק לא התקבל בוועדה. ביקש חבר הכנסת משולם נהרי רוויזיה על שתי ההצבעות. אני- -

משולם נהרי:

	 ביקשתי על שני החוקים.

משה גפני:

	 אני מבקש שתי הצבעות, כפי שמחייב התקנון.

היו"ר אברהם הירשזון:

	גברתי, אני רוצה לשאול; אני מצביע בעד הרוויזיה של נהרי קודם כל? 

שגית אפיק:

	כן.


היו"ר אברהם הירשזון:

אם הרוויזיה תתקבל, זה סיפור אחד. אם היא לא תתקבל- -

משה גפני:

	 לא צריך שתי הצבעות?

שגית אפיק:

	צריך שתי הצבעות; קודם כל, האם הרוויזיה תתקבל. אפשר לקיים את זה בפעמיים – האם הרוויזיה תתקבל לגבי הצעת החוק של יולי תמיר, האם היא תתקבל לגבי הצעת החוק של רוחמה אברהם. אבל היא הוגשה כרוויזיה אחת.

היו"ר אברהם הירשזון:

	 מי בעד הרוויזיה של נהרי?

רוחמה אברהם:

	רגע, נסים דהן, אתה לא יכול להצביע, כי אתה לא חבר בוועדה המשותפת.

היו"ר אברהם הירשזון:

7 בעד.
	
	 מי נגד הרוויזיה?

7 נגד.

היו"ר אברהם הירשזון:

	 הרוויזיה נפלה. הישיבה בנושא הזה נעולה.




הישיבה ננעלה בשעה 10:45.

